Afgetrede polisiehoof in huisrooftog doodgeskiet | Netwerk24
Deur Lynn Williams 17 Mei 2021 13:48
Joseph Jongile, voormalige brigadier van die polisie in die Oos-Kaap se reaksie-eenheid. Foto: News24/Facebook Sibongile May
Joseph Jongile is Vrydag om 21:50 in sy huis in Baysville doodgeskiet. Hy was voorheen brigadier van die polisie in die Oos-Kaap se reaksie-eenheid.
Sy seun is glo deur vyf mans wakker geklop waar hy in 'n agterkamer van die huis geslaap het. Hulle het 'n vuurwapen op die seun gerig en hom gedwing om by die hoofhuis te gaan klop.
Jongile se vrou het die kombuisdeur oopgemaak en drie van die mans is die huis binne. Die ander twee het buite gewag.
"Daar was 'n struweling en Jongile is twee keer geskiet."
Die res van die huismense se selfone is gevat en hulle is met elektriese kabels vasgebind.
Die mans het 'n skootrekenaar, beursies met bankkaarte, 'n motorsleutel en drie fietse gesteel en gevlug. Die waarde van die gesteelde items is R80 000.